**ELŐTERJESZTÉS**

**a Gazdasági és Városstratégiai Bizottság 2018. szeptember 10-i ülésére**

Javaslat az önkormányzat tulajdonában lévő gazdasági társaságok 2018. I. félévi beszámolóinak megtárgyalására

Szombathely Megyei Jogú Város Önkormányzata vagyonáról szóló 40/2014. (XII. 23.) önkormányzati rendelet 19. § (1) bekezdésének b) pont bc) alpontja alapján, ha a gazdasági társaságban az önkormányzati tulajdonrész az 50 %-ot eléri, vagy meghaladja, úgy korlátolt felelősségű társaság esetén a gazdasági ügyeket ellátó bizottság dönt a féléves beszámoló elfogadása kérdésében.

Tájékoztatom a Tisztelt Bizottságot, hogy a társaságok 2018. I. féléves beszámolói a terjedelmükre való tekintettel nem kerülnek megküldésre papír alapon. A dokumentumok elérhetőek és letölthetőek a [www.szombathely.hu](http://www.szombathely.hu) honlapon a „Közgyűlés / e-közgyűlés – e-bizottság / 2018” menüpont alatt. A társaságok beszámolóit röviden az alábbiakban kívánom összefoglalni:

**Kizárólagos önkormányzati tulajdonú gazdasági társaságok**

I. Fogyatékkal Élőket és Hajléktalanokat Ellátó Közhasznú Nonprofit Kft.

A társaság a 2018. év tervei alapján összesen 532.625 eFt bevétellel számolt, amelynek 51 %-a, azaz 270.032 eFt teljesült az első félévben. Az állami normatív hozzájárulás a személyes gondoskodást nyújtó ellátásokban, a szociális ágazati összevont pótlék támogatás valamint az ellátási szerződés szerinti önkormányzati támogatás időarányosan teljesült.

A társaság a közfoglalkoztatásra, fejlesztő foglalkoztatásra sikeres pályázatokat nyújtott be, bértámogatást igényeltek a Vas Megyei Kormányhivataltól.

Az utcai szociális munka továbbra is finanszírozási szerződés alapján részesül támogatásban, a 2018. évre vonatkozó támogatási összeg 6.500.000 Ft/szolgálat.

Az Országos Egészségbiztosítási Pénztár által finanszírozott hajléktalanok háziorvosi rendelőjének támogatása időarányosan teljesült.

A társaság által pályázati forrásból üzemeltetett Család, Esélyteremtési és Önkéntes Ház támogatására 2018. 04.01-től már csak civil szervezet nyújthat be kérelmet, ezért a társaság létrehozta a Forrásközpont Közhasznú Alapítványt, amelyen keresztül a program folytatására sikeresen tudtak pályázni.

Béremelés a társaságnál 2018. évben nem volt, kizárólag a minimálbér és garantált bérminimum emelésére, valamint a kötelező közalkalmazotti béremelésre került sor.

A társaság adózott eredménye 2018. I. félévben 2.072 eFt lett, amely kedvezőbb a tervezetthez képest. Az eredményt befolyásolja, hogy egyes költségek nem időarányosan merülnek fel, de reális az esélye, hogy a tervezett eredményt év végén is teljesíteni tudja a társaság.

A társaság kötelező feladatainak zavartalan működését 2018. I. félévben biztosítani tudta, likviditási probléma nem merült fel. A társaság továbbra is takarékos gazdálkodást folytat, minden pályázati lehetőséget igyekeznek kihasználni.

**Összességében a társaság mérlegfőösszege 2018. I. félévre vonatkozóan 411.998 eFt, adózott eredménye pedig 2.072 eFt nyereség.**

A felügyelőbizottság a társaság 2018. I. félévi beszámolóját elfogadta.

**II. Szombathelyi Médiaközpont Nonprofit Kft.**

A társaság a 2018-as üzleti év első felét 73.007 eFt adózott eredménnyel zárta. A nagy összegű nyereség oka, hogy a közgyűlés határozata értelmében az előző évek nyereségéből 66.031.827 Ft a kötelezettség sorról a támogatások közé került átsorolásra. A tényleges adózás előtti eredmény 1.188 eFt.

A bevételek legjelentősebb tényezőjét a film eladásból, valamint a pályázati és reklám bevételek növekedéséből származó tételek adják. A reklámpiac mellett más marketing lehetőségek kiaknázása is fontos, ezért a Kft. marketinges munkatársakat foglalkoztat. A korábbi években elmaradtak a műszaki fejlesztések, amelyeket most a fent ismertetett tulajdonosi döntés alapján meg tud valósítani a társaság. A Kft. a pályázati forrásokat is igyekszik maximálisan kihasználni.

Az értékesítés nettó árbevétele a félév végén meghaladja (50,5 %) az előző évi összeg felét, az egyéb bevételek is a tervek szerint teljesültek (114,4 %). Az első félévre tervezett összes bevétel a tervezett összegnek megfelelő.

A költségek tekintetében sikerült szinten tartani a kiadásokat, azok a terv szerint alakultak.

A társaság 2018. I. félévben az előző évben megállapított csökkentett tulajdonosi támogatás mellett működési költség hiányát pótolni tudta, ezt az eredményt a második félévben is meg kívánják tartani.

**Összességében a társaság mérlegfőösszege 2018. I. félévre vonatkozóan 110.128 eFt, adózott eredménye pedig 70.007 eFt nyereség.**

A felügyelőbizottság a társaság 2018. I. félévi beszámolóját elfogadta.

III. Weöres Sándor Színház Nonprofit Kft.

A társaság beszámolója alapján 2018. év I. félévében 229 előadás/esemény valósult meg a színházban, amelyeket összesen 39.366 fizető néző tekintett meg. Az előadásszám és a nézőszám nagyságrendileg megegyezik az előző év első félévének számaival. Összességében a megvalósult művészeti program, az előadásszám és a nézőszám is összhangban van az üzleti tervben foglaltakkal.

A fenntartó által és a fenntartón keresztül – a művészeti célok megvalósítása érdekében – folyósított támogatás 211.602 eFt, teljes egészében pénzügyileg is rendezésre került a pénzügyi ütemezésnek megfelelően.

A bérlet és jegyeladásokból bevételként 86.503 eFt-ot, egyéb színházi működéshez kapcsolódó bevételekből pedig 1.604 eFt-ot sikerült realizálni. Az előadások értékesítéséből és ezekhez kapcsolódó egyéb bevételekből 1.763 eFt folyt be.

A bérbeadási bevételek összege 1.838 eFt, az egyéb szerződésekből származó bevételek összege pedig 6.087 eFt volt.

A támogatók részére társasági adókedvezményt biztosító támogatásként összeg az első félévben nem folyt be. Az idei valamint a korábbi években pályázatokon odaítélt támogatások halasztott bevételei és egyéb bevételek együttesen 3.389 e Ft-ot tettek ki. A pénzügyi bevételek összege 18 eFt volt.

Árbevétel és egyéb bevétel ennek megfelelően mindösszesen 312.804 eFt, amely összhangban van a terv időarányos részével.

A 2018. év I. félévének összes kiadása 305.768 eFt volt. A társaság félév végi kötelezettségállománya a működés méretéhez képest kezelhető nagyságrendet testesített meg. A félév végén fennálló határidőn belüli és túli állomány nem volt.

A színháznak a fenntartó önkormányzat irányába tartozása/kötelezettsége nincs. A Kft. az első félév során megőrizte pénzügyi stabilitását és tovább erősítette pénzügyi helyzetét.

A 2018. év I. félévének gazdálkodása alapvetően összhangban van az elfogadott üzleti tervvel, azonban fontos kiemelni, hogy az év második felében a tervezetthez képest nagyobb mértékű béremelést kell végrehajtani a munkatársak megtartásához, ami 2018-ban még csak kisebb mértékben, 2019-ben viszont már erősen fogja éreztetni hatását.

**Összességében a társaság mérlegfőösszege 2018. I. félévre vonatkozóan 140.615 eFt, adózott eredménye pedig 6.980 eFt nyereség.**

A felügyelőbizottság a társaság 2018. I. félévi beszámolóját elfogadta.

**IV.** **Savaria Városfejlesztési Nonprofit Kft.**

A Kft. 2018. évi üzleti tervében a tervezett éves bevétel 182.675 eFt, amelyből a féléves gazdálkodás során 84.362 eFt realizálódott, ez az éves tervezett bevétel 46,18 %-a. A bevétel a következő tényezőkből tevődik össze:

55.745 eFt belföldi értékesítés árbevételéből,

2.500 eFt Alapítói támogatás,

26.117 eFt egyéb bevétel.

Az 50 % alatti bevétel teljesítés a projektek időigényesebb előkészítési folyamatainak következménye. A projektmenedzsment feladatok teljesítése a Közreműködő Szervezet bírálati folyamatának késedelme miatt csúszik.

A 2018. I. félév során a ténylegesen felmerült működési kiadás 84.367 eFt volt. A féléves személyi jellegű kiadás 37.528 eFt, amely a tervezett költség 20,54 %-a.

Az ügyvezető tájékoztatása szerint ésszerű, takarékos gazdálkodás ellenére a társaság féléves gazdálkodásának realizált eredménye 5 eFt veszteség. A negatív eredményt főként az előkészítés alatt álló projektek időbeli elhúzódása, illetve a pályázati elfogadó rendszer késedelme eredményezte. A társaság működésére és a projektek előkészítési költségeire az Önkormányzat pénzügyi forrást biztosított támogatás formájában, valamint a korábban igényelt tagi kölcsön visszafizetési határidejének 2018. december 31. napjáig tartó meghosszabbításával.

A beszámoló hangsúlyozza, hogy a Kft. jövőbeni működéséhez továbbra is elengedhetetlen az Alapító támogatása oly módon, hogy az önkormányzati feladatok végrehajtására a Kft.-t bízza meg.

Összességében a társaság 2018. I. félévi beszámolója 123.437 e Ft mértékű mérlegfőösszeget és 5 eFt adózott veszteséget mutat.

Tekintettel arra, hogy a Kft. 10.074 eFt mértékű saját tőkéje a veszteség folytán nem csökkent a 3.000 eFt összegű törzstőke felére, ezért a veszteség rendezése tulajdonosi beavatkozást nem igényel.

A felügyelőbizottság a társaság 2018. I. félévi beszámolóját elfogadta.

**V.** **Szombathelyi Parkfenntartási Kft.**

A társaság saját tőkéje 2018. I. félévére vonatkozóan 47.829 eFt, nettó árbevétele 133.587 eFt.

A társaság az idényjellegű tevékenység végzése miatt 2018. I. félévében a tervezett árbevételének 45 %-át tudta kiszámlázni, azonban a költségek folyamatosan jelentkeztek és az csökkenti az eredményt. A költségek között legjelentősebbek a bérköltségek, bérjárulékok, telephely bérleti díja, rezsiköltségek, amortizációs költségek, iparűzési adó.

A társaság adózott eredménye 10.778 eFt veszteség, amely azonban likviditási gondot nem okoz, mivel előző évi pénzmaradvány rendelkezésre áll a hiányok pótlására.

Összességében a társaság 2018. I. félévi beszámolója 91.352 eFt mérlegfőösszeget és 10.778 eFt veszteséget mutat.

Tekintettel arra, hogy a Kft. 47.829 eFt mértékű saját tőkéje a veszteség folytán nem csökkent a 25.500 eFt összegű törzstőke felére, ezért a veszteség rendezése tulajdonosi beavatkozást nem igényel.

A felügyelőbizottság a társaság 2018. I. félévi beszámolóját elfogadta.

**VI. Szombathelyi Képző Központ Közhasznú Nonprofit Kft.**

A társaság működéséhez Szombathely Megyei Jogú Város Önkormányzata 21 millió Ft támogatást biztosít, amelynek időarányos összege a 2018. I. félévre átutalásra került.

2018. I. félévben vállalkozási jellegű árbevétel, illetve közhasznú tevékenységből árbevétele a társaságnak nem volt.

A TOP-6.8.2-15 számú foglalkoztatási paktum projekt teljes költségvetésének 50 %-a, 105. 927 eFt került előlegként 2016. október 3-án átutalásra.

2016. évben a TOP-6.8.2. projekt költségvetésének terhére elszámolt költségek ellentelezéseként egyéb bevételként 3.363 eFt került elszámolásra. 2017. évben a projekt költségvetésének terhére elszámolt egyéb bevétel 36.500 eFt volt. 2018. I. félévében a projekt költségvetésének terhére elszámolt egyéb bevétel 22.925 eFt, valamint a projekt keretében beszerzett eszközök értékcsökkenésének feloldásaként további 16 eFt volt. A társaság részéről a projekttel összefüggésben 2018. június 30. napjáig elszámolt összegek folyamatosan benyújtásra kerültek a Magyar Államkincstár felé. Az Önkormányzat a „gazdaságfejlesztési alap – egyéb gazdaságfejlesztés” tételsor terhére egyszeri, célzott támogatásként 300 eFt támogatást biztosított a projektben el nem számolható szakértői díj, valamint eszközök beszerzésére.

**Összességében a társaság mérlegfőösszege 2018. I. félévre vonatkozóan 74.035. eFt, adózott eredménye pedig 0 eFt.**

A felügyelőbizottság a társaság 2018. I. félévi beszámolóját elfogadta.

**VII. Vas Megyei Temetkezési Kft.**

A társaság pénzügyi helyzetét 2018. I. félévében pozitív cash-flow jellemezte, fizetőképességét az félév folyamán folyamatosan meg tudta őrizni. A társaság pénzügyi helyzetét folyamatosan a stabilitás jellemzi.

Az Önkormányzattól kapott működési támogatás június 30. után került átutalásra, ami befolyásolta a féléves eredményt.

A társaság nettó árbevétele (171.545 eFt) az előző év 50 %-ához viszonyítva 5,56 %-kal csökkent, az összes árbevétel viszont 2,75 %-kal magasabb az előző évi időarányos összegnél. Egyéb bevételek összege 23.876 eFt, pénzügyi műveletek bevétele 19 eFt.

A társaság 2018. I. félévi összes ráfordítása 188.160 eFt, ebből anyagjellegű ráfordítás 75.244 eFt, személyi jellegű ráfordítás 98.393 eFt, értékcsökkenési leírás 9.929 eFt, egyéb ráfordítás 4.594 eFt.

A társaság 100 %-os tulajdonosa a Kemenesaljai Kistelepülésekért Nonprofit Kft-nek, azonban 2018-ban semmiféle tranzakciót nem folytatott a két társaság egymással.

**Összességében a társaság 2018. I. félévi beszámolója 966.478 eFt mérlegfőösszeget és 5.428 eFt adózott eredményt mutat.**

A felügyelőbizottság a társaság 2018. I. fél évi beszámolóját elfogadta.

**Többségi önkormányzati tulajdonú gazdasági társaságok**

**VIII. SZOVA Szállodaüzemeltető Kft.**

A társaság 2018. I. félévi eredménye 307 e Ft veszteség. A Kft.-nek bevétele nem keletkezett, a veszteséget a számviteli szolgáltatásokkal és a bankszámla-vezetéssel kapcsolatos költségek okozzák. A tervezett szálloda építés előkészítésére 2018. I. félévben 8.726 eFt-ot használt fel a társaság, amely a befejezetlen beruházások értékét növelte.

A szálloda építési engedélye 2018. március 6-án jogerőre emelkedett. A következő feladat a kiviteli tervek elkészítése, ami az év elején megkezdődött. A tervező céggel a kiviteli tervek 50 %-os részszámlája kapcsán jogvita alakult ki, erről a Kft. a felügyelőbizottságot, valamint a SZOVA Nonprofit Zrt.-t tájékoztatta. Mivel a szálloda tényleges kivitelezési költségeit csak a kiviteli tervekre alapuló árajánlatok alapján lehet megállapítani, továbbra is indokolt a kiviteli tervek elkészítése, ezért a Kft. a jogvitát egyeztetés útján rendezni kívánja az AddVal Kft.-vel. Ez a körülmény késlelteti a szállodaberuházás előkészítését, az idei évre kitűzött célok időben csúszni fognak.

A Kft. 2018. I. félévre vonatkozó mérlegfőösszege 50.811 eFt, adózott eredménye 307 eFt veszteség.

Tekintettel arra, hogy a Kft. 49.267 eFt mértékű saját tőkéje a veszteség folytán nem csökkent a 50.000 eFt összegű törzstőke felére, ezért a veszteség rendezése tulajdonosi beavatkozást nem igényel.

A felügyelőbizottság határozata az ülésen kerül ismertetésre.

IX. SZOMHULL Szombathelyi Hulladékgazdálkodási Közszolgáltató Nonprofit Kft.

A társaság 2018. I. félévi gazdálkodásának eredménye 254.679 eFt veszteség, ami éves szinten ismét jelentős, kb. 500 millió forintos veszteséget jelez előre. A beszámolóban bemutatott árbevétel kalkulált összeg, mivel az NHKV Zrt.-vel a közszolgáltatás ellenértékének tényleges elszámolására nem került sor, ezért a SZOVA Nonprofit Zrt.-nek, mint alvállalkozónak sem tudta a társaság a szerződéses ellenértéket megfizetni, így közel 900 millió forint összegű tartozás halmozódott fel.

A Kft. pénzügyi problémáira átmeneti, részleges megoldást jelent az NHKV Zrt.-től megkapott 2017. évre vonatkozó 386 millió forint összegű szolgáltatási díj. Ugyanakkor az eseti szállítások árbevételének kifizetésére – amely a 2017. évi beszámolóban szerepel – nem került sor. Így a 2017. évi évi veszteség 330.855 e Ft-tal csökken, 425.411 Eft-ról 94.556 eFt-ra módosul. Ennek köszönhetően a társaság saját tőkéje megfelel a jogszabálynak előírt minimum követelménynek, így az Önkormányzat veszteségpótlási kötelezettsége megszűnt. Az NHKV Zrt. a felülvizsgálat eredményeként megállapított összeget augusztus 9-én átutalta a társaság részére, így a SZOVA Nonprofit Zrt.-vel szemben fennálló tartozások egy részét rendezni tudta.

A társaság 2018. évi üzleti tervében 22.739 eFt veszteséggel számolt. A tervezettnél jelentősen nagyobb összegű veszteség oka, hogy az elfogadott üzleti tervben szereplő 981.100 eFt-os árbevétel 3,50 Ft/liter szolgáltatási egységáron alapul, aminek megtérítésére viszont nincs garancia. Ezért az I. félévi beszámolóban szereplő 243.650 eFt-os árbevétel az NHKV Zrt. eddigi gyakorlata és a jogszabály figyelembe vételével, 1.925 Ft/liter egységáron került megállapításra.

Az első félévben begyűjtött hulladék mennyisége a tervezettnek megfelelő volt, a költségek is a tervezett kereteken belül maradtak.

Összességében a társaság mérlegfőösszege 2018. I. félévre vonatkozóan 445.401 eFt, adózott eredménye pedig 254.679 eFt veszteség.

Fentiek alapján javaslom, hogy a Bizottság kérje fel a társaság ügyvezetőjét, hogy 2018. november 30-ig adjon részletes tájékoztatást arra vonatkozóan, hogy sikerült-e a társaságnak a pénzügyi helyzetét rendezni. Amennyiben nem, úgy jelezze a tulajdonosi beavatkozás szükségességét.

A felügyelőbizottság határozata az ülésen kerül ismertetésre.

X. Szombathelyi Távhőszolgáltató Kft.

A társaság 2018. évi I. féléves értékesítési nettó árbevétele 1.382.194 eFt, amely az előző év azonos időszakához viszonyítva növekedést mutat. 2018. év I. félévében villamos energia értékesítésére nem került sor. Az állami támogatás mértéke 216.296 eFt volt. Az energiatámogatás az alaptevékenység teljes – támogatást is beleértve – bevételének közel 14%-át teszi ki.

A szolgáltatás közvetlen üzemi költségeinek közel 78 %-a energia ill. anyagjellegű ráfordítás, 6 %-a értékcsökkenés, 13 %-a személyi jellegű, 3 %-a egyéb ráfordítás. Az anyagjellegű ráfordítások értéke 1.225.167 eFt-ot, az értékcsökkenés 87.394 eFt-ot tett ki. A személyi jellegű ráfordítások értéke 210.999 eFt volt. Egyéb ráfordítások összege 41.785 eFt - ami 3.249 eFt értékvesztést tartalmaz. A Kft. 2018-ban nem rendelkezik értékpapírral.

A szállítói kötelezettségek összege 187.136 eFt, az összes rövid lejáratú kötelezettség 344.531 eFt. A követelések összege 427.631 eFt. Vevői követelések összege 84.449 eFt, kapcsolt vállalkozással szembeni követelés 852 eFt, egyéb részesedési viszonyban levő vállalkozással szemben 136.215 eFt, egyéb követelések értéke 206.115 eFt. A bankbetét összege 746.037 eFt.

Fő célkitűzés a 2018-as üzleti év további részében is a szolgáltatás folyamatos, elvárt színvonalú biztosítása.

**Összességében a társaság mérlegfőösszege a 2018. I. félévre vonatkozóan 4.439.450** **eFt, adózott eredménye 104.166 eFt nyereség.**

A felügyelőbizottság határozata az ülésen kerül ismertetésre.

XI. Savaria Turizmus Nonprofit Kft.

A Kft. 2018. I. félévi eredménye negatív lett, ami annak tudható be, hogy a társaság bevételei (a Kft. nettó árbevétele az első félévben 6.129 eFt volt) alulmaradtak az éves terv időarányos részéhez képest, mivel a Savaria Történelmi Karnevál támogatását a társaság a második félévben kapta meg az Önkormányzattól. A másik ok, hogy a karneváli saját bevételek, vagyis a vásározók területfoglalásából származó bevételek szintén a második félévben realizálódnak, így ezzel sem számol az első félévi mérleg. Azonban mivel a karnevál szervezése már az első félévben megkezdődött, kiadási oldalon költségek keletkeztek.

A bevételi oldal csökkenéséhez hozzájárult a VELOREGIO határon átnyúló osztrák-magyar kerékpáros turisztikai projekt támogatási szerződéskötésének elhúzódása.

A kiadási oldalon az eladott áruk beszerzési értéke meghaladja az éves tervszámot. Ez a Tourinform Irodában bizományban történő áru és jegyértékesítésnek köszönhető. 2018-ban jelentősen megnőtt a Haladás labdarúgó mérkőzésekre történő jegyeladási forgalom, ezen kívül a társaság szerződött a Dumaszínházi előadások jegyértékesítésére is, ami szintén nagyban hozzájárult az ELÁBÉ növekedéséhez.

A Kft. 2018. első félévre vonatkozó költségei és ráfordításai összesen 42.112 eFt-ot tesznek ki, amely összeg alacsonyabb a tervezettnél.

**Összességében a társaság mérlegfőösszege a 2018. I. félévre vonatkozóan 82.173 eFt, adózott eredménye 10.249 eFt veszteség.**

A felügyelőbizottság határozata az ülésen kerül ismertetésre.

Kérem a Tisztelt Bizottságot, hogy az előterjesztést a mellékelt féléves beszámolókra kiterjedően megtárgyalni, és a határozati javaslatokban foglaltak szerint dönteni szíveskedjék.

**Szombathely, 2018. szeptember 5.**

**/: Dr. Puskás Tivadar :/**

**Határozati javaslatok**

**I.**

**…./2018. (IX.10.) GVB sz. határozat**

A Gazdasági és Városstratégiai Bizottság Szombathely Megyei Jogú Város Önkormányzata vagyonáról szóló 40/2014. (XII. 23.) önkormányzati rendelet 19. § (1) bekezdésének b) pont bc) alpontjában kapott hatáskörében eljárva a Fogyatékkal Élőket és Hajléktalanokat Ellátó Közhasznú Nonprofit Kft. 2018. I. félévi gazdálkodásáról szóló beszámolóját elfogadja.

Felelős: Lendvai Ferenc, a Bizottság elnöke

Koczka Tibor alpolgármester

Németh Klára, a társaság ügyvezetője

(A végrehajtásért felelős:

Lakézi Gábor, a Városüzemeltetési Osztály vezetője)

Határidő: azonnal

**II.**

**…./2018. (IX.10.) GVB sz. határozat**

A Gazdasági és Városstratégiai Bizottság Szombathely Megyei Jogú Város Önkormányzata vagyonáról szóló 40/2014. (XII. 23.) önkormányzati rendelet 19. § (1) bekezdésének b) pont bc) alpontjában kapott hatáskörében eljárva a Szombathelyi Médiaközpont Nonprofit Kft. 2018. I. félévi gazdálkodásáról szóló beszámolóját elfogadja.

Felelős: Lendvai Ferenc, a Bizottság elnöke

Koczka Tibor alpolgármester

Lovass Tibor, a társaság ügyvezetője

(A végrehajtásért felelős:

Lakézi Gábor, a Városüzemeltetési Osztály vezetője)

Határidő: azonnal

III.

**…./2018. (IX.10.) GVB sz. határozat**

A Gazdasági és Városstratégiai Bizottság Szombathely Megyei Jogú Város Önkormányzata vagyonáról szóló 40/2014. (XII. 23.) önkormányzati rendelet 19. § (1) bekezdésének b) pont bc) alpontjában kapott hatáskörében eljárva a Weöres Sándor Színház Nonprofit Kft. 2018. I. félévi gazdálkodásáról szóló beszámolóját elfogadja.

Felelős: Lendvai Ferenc, a Bizottság elnöke

Koczka Tibor alpolgármester

Jordán Tamás, a társaság ügyvezetője

(A végrehajtásért felelős:

Lakézi Gábor, a Városüzemeltetési Osztály vezetője)

Határidő: azonnal

IV.

**…./2018. (IX.10.) GVB sz. határozat**

A Gazdasági és Városstratégiai Bizottság Szombathely Megyei Jogú Város Önkormányzata vagyonáról szóló 40/2014. (XII. 23.) önkormányzati rendelet 19. § (1) bekezdésének b) pont bc) alpontjában kapott hatáskörében eljárva a Savaria Városfejlesztési Nonprofit Kft. 2018. I. félévi gazdálkodásáról szóló beszámolóját elfogadja.

Felelős: Lendvai Ferenc, a Bizottság elnöke

Illés Károly alpolgármester

Dr. Ajkay Adrián, a társaság ügyvezetője

(A végrehajtásért felelős:

Lakézi Gábor, a Városüzemeltetési Osztály vezetője)

Határidő: azonnal

V.

**…./2018. (IX.10.) GVB sz. határozat**

A Gazdasági és Városstratégiai Bizottság Szombathely Megyei Jogú Város Önkormányzata vagyonáról szóló 40/2014. (XII. 23.) önkormányzati rendelet 19. § (1) bekezdésének b) pont bc) alpontjában kapott hatáskörében eljárva a Szombathelyi Parkfenntartási Kft. 2018. I. félévi gazdálkodásáról szóló beszámolóját elfogadja.

Felelős: Lendvai Ferenc, a Bizottság elnöke

Illés Károly alpolgármester

Kiss Dávid, a társaság ügyvezetője

(A végrehajtásért felelős:

Lakézi Gábor, a Városüzemeltetési Osztály vezetője)

Határidő: azonnal

**VI.**

**…./2018. (IX.10.) GVB sz. határozat**

A Gazdasági és Városstratégiai Bizottság Szombathely Megyei Jogú Város Önkormányzata vagyonáról szóló 40/2014. (XII. 23.) önkormányzati rendelet 19. § (1) bekezdésének b) pont bc) alpontjában kapott hatáskörében eljárva a Szombathelyi Képző Központ Közhasznú Nonprofit Kft. 2018. I. félévi gazdálkodásáról szóló beszámolóját elfogadja.

Felelős: Lendvai Ferenc, a Bizottság elnöke

Koczka Tibor alpolgármester

Bálint András, a társaság ügyvezetője

(A végrehajtásért felelős:

Lakézi Gábor, a Városüzemeltetési Osztály vezetője)

Határidő: azonnal

**VII.**

**…./2018. (IX.10.) GVB sz. határozat**

A Gazdasági és Városstratégiai Bizottság Szombathely Megyei Jogú Város Önkormányzata vagyonáról szóló 40/2014. (XII. 23.) önkormányzati rendelet 19. § (1) bekezdésének b) pont bc) alpontjában kapott hatáskörében eljárva a Vas Megyei Temetkezési Kft. 2018. I. félévi gazdálkodásáról szóló beszámolóját elfogadja.

Felelős: Lendvai Ferenc, a Bizottság elnöke

Illés Károly alpolgármester

Kiskós Ferenc, a társaság ügyvezetője

(A végrehajtásért felelős:

Lakézi Gábor, a Városüzemeltetési Osztály vezetője)

Határidő: azonnal

**VIII.**

**…./2018. (IX.10.) GVB sz. határozat**

1. A Gazdasági és Városstratégiai Bizottság Szombathely Megyei Jogú Város Önkormányzata vagyonáról szóló 40/2014. (XII. 23.) önkormányzati rendelet 19. § (1) bekezdésének b) pont bc) alpontjában kapott hatáskörében eljárva a SZOVA Szállodaüzemeltető Kft. 2018. I. félévi gazdálkodásáról szóló beszámolóját elfogadásra javasolja a társaság taggyűlésének.
2. A Gazdasági és Városstratégiai Bizottság felhatalmazza a SZOVA Zrt. vezérigazgatóját, hogy a társaság taggyűlésén a fenti döntést képviselje.

Felelős: Lendvai Ferenc, a Bizottság elnöke

Molnár Miklós alpolgármester

Dr. Németh Gábor, a társaság ügyvezetője

(A végrehajtásért felelős:

Lakézi Gábor, a Városüzemeltetési Osztály vezetője)

Határidő: azonnal

**IX.**

**…./2018. (IX.10.) GVB sz. határozat**

1. A Gazdasági és Városstratégiai Bizottság Szombathely Megyei Jogú Város Önkormányzata vagyonáról szóló 40/2014. (XII. 23.) önkormányzati rendelet 19. § (1) bekezdésének b) pont bc) alpontjában kapott hatáskörében eljárva a SZOMHULL Szombathelyi Hulladékgazdálkodási Közszolgáltató Nonprofit Kft. 2018. I. félévi gazdálkodásáról szóló beszámolóját elfogadásra javasolja a társaság taggyűlésének.
2. A Gazdasági és Városstratégiai Bizottság felhatalmazza a Polgármestert, hogy a társaság taggyűlésen a fenti döntést képviselje.
3. A Bizottság felkéri a társaság ügyvezetőjét, hogy 2018. november 30-ig adjon részletes tájékoztatást a társaság pénzügyi helyzetének rendezéséről, és amennyiben szükséges, úgy jelezze a tulajdonosi beavatkozás szükségességét.

Felelős: Lendvai Ferenc, a Bizottság elnöke

Molnár Miklós alpolgármester

Puklér Géza, a társaság ügyvezetője

(A végrehajtásért felelős:

Lakézi Gábor, a Városüzemeltetési Osztály vezetője)

Határidő: 1.-2. pont: a társaság taggyűlése

3. pont: 2018. november 30.

**X.**

**…./2018. (IX.10.) GVB sz. határozat**

1. A Gazdasági és Városstratégiai Bizottság Szombathely Megyei Jogú Város Önkormányzata vagyonáról szóló 40/2014. (XII. 23.) önkormányzati rendelet 19. § (1) bekezdésének b) pont bc) alpontjában kapott hatáskörében eljárva a Szombathelyi Távhőszolgáltató Kft. 2018. I. félévi gazdálkodásáról szóló beszámolóját elfogadásra javasolja a társaság taggyűlésének.
2. A Gazdasági és Városstratégiai Bizottság felhatalmazza a SZOVA Zrt. vezérigazgatóját, hogy a társaság taggyűlésén a fenti döntést képviselje.

Felelős: Lendvai Ferenc, a Bizottság elnöke

Molnár Miklós alpolgármester

Kovács Márta, a társaság ügyvezetője

Dr. Németh Gábor, a SZOVA Zrt. vezérigazgatója

(A végrehajtásért felelős:

Lakézi Gábor, a Városüzemeltetési Osztály vezetője)

Határidő: a társaság taggyűlése

**XI.**

**…./2018. (IX.10.) GVB sz. határozat**

1. A Gazdasági és Városstratégiai Bizottság Szombathely Megyei Jogú Város Önkormányzata vagyonáról szóló 40/2014. (XII. 23.) önkormányzati rendelet 19. § (1) bekezdésének b) pont bc) alpontjában kapott hatáskörében eljárva a Savaria Turizmus Nonprofit Kft. 2018. I. félévi gazdálkodásáról szóló beszámolóját elfogadásra javasolja a társaság taggyűlésének.
2. A Gazdasági és Városstratégiai Bizottság felhatalmazza a Polgármestert, hogy a társaság taggyűlésen a fenti döntést képviselje

Felelős: Lendvai Ferenc, a Bizottság elnöke

Koczka Tibor alpolgármester

Grünwald Stefánia, a társaság ügyvezetője

(A végrehajtásért felelős:

Lakézi Gábor, a Városüzemeltetési Osztály vezetője)

Határidő: a társaság taggyűlése